中華人民共和國成立初，到中蘇交惡時期，中國大陸對外貿易嘅主要目標國係蘇聯同東歐嘅社會主義國家。而韓戰爆發後，世界各國逐步加強咗對大陸嘅經濟制裁同貨物禁運。而為咗拉攏第三世界國家，中共中央嘅有關官員就諗著喺廣州，搞返一個全國嘅商品展覽交流會，計劃請返啲港澳及東南亞、西亞各國嘅商家來捧場，一邊拓展埋大陸同東南亞嘅生意，又順便爭取埋瀛外華商、僑商同東南亞各國商家支持大陸當局，提出埋「在廣州成立永久性、全國性出口商品樣品館」。